open-index/open-wikipedia-markdown huggingface dataset:
เห็ดจมูกหมู

thumb|เห็ดจมูกหมู
**เห็ดจมูกหมู หรือ “เห็ดปากหมู”** (, ) เป็นเห็ดที่มีลักษณะต่างจากเห็นทั่วไป คือ ตัวดอกเห็ดจะไม่มีหมวกเห็ดบานยื่นออกมาเป็นลักษณะคล้ายกับร่มเหมือนสายพันธุ์อื่นๆ 
ความพิเศษของสายพันธุ์นี้คือ ดอกเห็ดจะมีลักษณะเป็นแท่งงอกออกมา คล้ายกับถ้วยหรือโอ่งใส่น้ำ มักขึ้นบริเวณขอนไม้ที่เปื่อยและฝังดินมานานจนผุพัง ด้วยลักษณะของดอกเห็ดที่เป็นแท่งนี้เอง จึงทำให้แต่ละท้องถิ่น มักจะมีชื่อเรียกเห็ดชนิดนี้ แตกต่างกันออกไป เช่น จังหวัดตราดเรียกว่า **“เห็ดจมูกม้า”** จังหวัดสงขลาบางพื้นที่เรียกว่า **"เห็ดนมหมู"** บางจังหวัด หรือท้องถิ่นเรียก **เห็ดจมูกหมู เห็ดตาควาย เห็ดดังหมู เห็ดปากหมู** และ**เห็ดเท้าช้าง** ชาวบ้านสมัยโบราณมักจะเก็บเห็ดจมูกหมูมาดูดกินแทนน้ำ เมื่อขาดน้ำหรือน้ำหมดในเวลาที่เดินป่า

## ลักษณะ
ลักษณะของเห็ดจมูกหมู ภายนอกของเห็ดจะมีสีคล้ำ ยกเว้นบริเวณส่วนหน้าเห็ดหรือส่วนบนสุดจะมีลักษณะเป็นยอดหน้าตัด ไม่ได้มีรูปทรงเป็นโดมหรือลักษณะเป็นร่มที่กางเหมือนกับสายพันธุ์อื่น ๆ ส่วนหน้าตัดจะมีสีออกส้ม คล้ายปลายจมูกหมู หรือเท้าของช้าง จนเป็นที่มาของชื่อเห็ดสายพันธุ์นี้

ลักษณะภายนอก ส่วนที่เป็นสีคล้ำจะมีความเหนียว และมีขนเล็ก ๆ ขึ้นปกคลุมบริเวณยอดตัดสีส้ม ขนาดของเห็ด 1 ดอก จะอยู่ที่ประมาณ 1.5 cm. – 3 cm. ความสูงประมาณ 1-3 cm.

ลักษณะภายในของเห็ดชนิดนี้จะเป็นเนื้อวุ้นใส ๆ และมีน้ำมากกว่าเห็ดทั่วไป

## ประโยชน์เเละสรรพคุณ
คนเดินป่า หรือชาวบ้านสมัยโบราณมักจะเก็บเห็ดจมูกหมูมาดูดกินแทนน้ำ เมื่อขาดน้ำหรือน้ำหมดในเวลาที่เดินป่า

## อ้างอิง
โหยว ยฺหวี่ซี

**โหยว ยฺหวี่ซี** () เป็นนักเขียนโปรแกรมชาวจีน เกิดในเมืองอู๋ซี มณฑลเจียงซู ประเทศจีน เขาเป็นผู้ริเริ่มและเป็นผู้พัฒนา Vue.js เฟรมเวิร์กโปรแกรมประยุกต์บนเว็บที่เขียนด้วยภาษาจาวาสคริปต์ ปัจจุบันอาศัยอยู่ที่ประเทศสิงคโปร์

= ชีวประวัติ =

## วัยเด็ก
โหยว ยฺหวี่ซีรู้จักคอมพิวเตอร์เป็นครั้งแรกเมื่อตอนที่เขายังเป็นเด็ก และเมื่อตอนที่เขาอยู่มัธยมปลาย เขามักจะสนุกกับการสร้างเอฟเฟกต์เพื่อเล่าเรื่องราวด้วยอะโดบี แฟลช 

## การศึกษา
ในปี 2005 เขาได้ไปศึกษาที่สหรัฐอเมริกา  ขณะเข้าเรียนที่มหาวิทยาลัยคอลเกต เขาได้ศึกษาด้านประวัติศาสตร์ศิลปะ เมื่อเขากำลังจะสำเร็จการศึกษา เขาก็ตระหนักว่าเป็นการยากที่จะหางานที่ตรงกับที่จบปริญญาตรีมา เขาจึงไปเรียนต่อปริญญาโทสาขาการออกแบบศิลปะและเทคโนโลยีที่สถาบันการออกแบบพาร์สันส์ ซึ่งเขาเริ่มรู้จักกับไลบรารีเครื่องมือออกแบบมัลติมีเดีย OpenFrameworks และภาษาโปรแกรมจาวาสคริปต์ และเรียนรู้การเขียนโปรแกรมประยุกต์ และ ส่วนต่อประสานกับผู้ใช้

## การงาน
หลังจากที่ Chrome Experiments ซึ่งเป็นแพลตฟอร์มทดลองของกูเกิลเปิดตัว เขาได้ส่งผลงานของเขาที่เขียนด้วยจาวาสคริปต์และได้รับการยอมรับและได้รับโอกาสในการทำงานที่กูเกิล

### Vue.js
ในขณะที่ทำงานใน Creative Lab ของกูเกิล เขาได้เริ่มรู้จักกับ Angular ซึ่งเป็นเฟรมเวิร์กสำหรับโปรแกรมประยุกต์บนเว็บที่พัฒนาโดยทีมงานกูเกิล เขาสนใจวิธีที่ Angular สามารถจัดการแบบจำลองอ็อบเจกต์เอกสารของหน้าเว็บผ่านการผูกข้อมูล และต้องการพัฒนาซอฟต์แวร์เฟรมเวิร์ก ที่มีฟังก์ชันคล้ายกัน แต่มีเนื้อหาที่เบากว่าโดยยืนพื้นจาก Angular

ต่อมาเขาได้ตั้งชื่อเฟรมเวิร์กที่พัฒนาขึ้นมานี้ว่า Vue.js และเปิดตัวเวอร์ชัน 1.0 ในปี 2014 หลังจากที่ได้รับการตอบรับอย่างดีเยี่ยม Vue.js ก็ได้กลายมาเป็นหนึ่งในโปรเจ็กต์ที่มีผู้ชมมากที่สุดบนแพลตฟอร์มบริการโฮสต์โค้ด GitHub ด้วยความชื่นชอบการ์ตูนญี่ปุ่น เขาได้ใช้ชื่อผลงานแอนิเมชันเป็นชื่อโค้ดของ Vue.js แต่ละเวอร์ชันที่เปิดตัว ตัวอย่างเช่น "Evangelion" ในเวอร์ชัน 1.0 มีที่มาจากอีวานเกเลียน มหาสงครามวันพิพากษา, "Ghost in the Shell" ในเวอร์ชัน 2.0 มาจากเรื่องโกสต์อินเดอะเชลล์, "JoJo's Bizarre Adventure" ในเวอร์ชัน 2.3 มาจากเรื่องโจโจ้ ล่าข้ามศตวรรษ และอื่น ๆ

ในช่วงปี 2014 เขาลาออกจากกูเกิล และไปทำงานอยู่กับบริษัท Meteor Software ซึ่งเป็นบริษัทที่เชี่ยวชาญด้านซอฟต์แวร์เฟรมเวิร์ก โดยหวังว่าจะได้รับทุ่มเทให้กับการพัฒนา Vue.js มากขึ้น อย่างไรก็ตาม ในภายหลังบริษัท Meteor Software กลับมีแนวโน้มที่จะใช้ React ซึ่งเป็นไลบรารีจาวาสคริปต์ที่พัฒนาโดยเฟซบุ๊ก ทำให้เขาไม่มีทางเลือกอื่นนอกจากลาออกมา

ต่อมาในปี 2016 ได้ก่อตั้งบริษัทชื่อ Vue Technology LLC เพื่อให้บริการการประมวลผลการบำรุงรักษาและการพัฒนาสำหรับ Vue.js ในช่วงปี 2020 เขายังได้เปิดตัวอุปการณ์พัฒนาส่วนหน้า Vite ซึ่งสามารถสร้างสภาพแวดล้อมการพัฒนาส่วนหน้าได้อย่างรวดเร็ว ใช้งานได้ทั้งกับ Vue.js และ React 

## อ้างอิง

หมวดหมู่:ลูกจ้างกูเกิล
หมวดหมู่:บุคคลที่ยังมีชีวิตอยู่
วัดพระบรมธาตุดอยผาส้ม

**วัดพระบรมธาตุดอยผาส้ม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลแม่สาบ อำเภอสะเมิง จังหวัดเชียงใหม่ ปัจจุบันมีพระสรยุทธ ชยปัญโญ เป็นเจ้าอาวาส 

วัดพระบรมธาตุดอยผาส้มตั้งวัดเมื่อวันที่ 21 มิถุนายน พ.ศ. 2553 ได้รับพระราชทานวิสุงคามสีมาเมื่อวันที่ 18 เมษายน พ.ศ. 2555

วัดตั้งอยู่บริเวณดอยผาส้ม เป็นที่ประดิษฐานพระบรมสารีริกธาตุที่อยู่ในอำเภอสะเมิงมาช้านานแล้ว เมื่อครูบาศรีวิชัยได้จาริกมาที่สะเมิง ท่านได้ร่วมกับครูบาอุปาระ สร้างพระสถูปใหม่ ต่อมาเมื่อ พ.ศ. 2548 พระพุทธพจนวราภรณ์ เจ้าอาวาสวัดเจดีย์หลวงวรวิหาร จังหวัดเชียงใหม่ ได้นำคณะสงฆ์มาร่วมกันบูรณะพระสถูปนี้ โดยได้รับแรงศรัทธาจากชาวบ้านบ้านนอมลอง อังคาย และยั้งเมิน ได้สร้างพระมณฑปจตุรมุขครอบพระสถูป น้อมเกล้าฯ ถวายเป็นพุทธบูชา และถวายเป็นพระราชกุศลแด่พระบาทสมเด็จพระมหาภูมิพลอดุลยเดชมหาราช บรมนาถบพิตร ในวโรกาสพระชนมพรรษาครบ 80 พรรษาในปี พ.ศ. 2550 โดยมีพิธีประดิษฐานพระบรมสารีริกธาตุบนยอดมณฑป เมื่อ พ.ศ. 2549

## อ้างอิง

พระบรมธาตุดอยผาส้ม
หมวดหมู่:อำเภอสะเมิง
มาซายูกิ อูเอมูระ

เป็นวิศวกร ผู้ผลิตวิดีโอเกม และศาสตราจารย์ชาวญี่ปุ่น เขาเป็นที่รู้จักจากผลงานในฐานะพนักงานของนินเท็นโดตั้งแต่ปี 1971 ถึง 2004 โดยเฉพาะจากการที่เขาได้คิดค้นและพัฒนาเครื่องเกมคอนโซล รุ่น แฟมิคอม เครื่องเกมคอนโซลรุ่นแรกของ นินเท็นโด โดยนับตั้งแต่เปิดตัวในปี 1983 ก็สามารถทำยอดขายไปได้มากกว่า 60 ล้านเครื่องทั่วโลก

## ประวัติ
### เริ่มต้นการทำงาน
หลังที่เขาจบการศึกษาด้านวิศวกรรมไฟฟ้าจากสถาบันเทคโนโลยีชิบะ ก็ได้เข้าทำงานกับทางบริษัทนินเท็นโดในปี ค.ศ. 1971

ต่อมาเขาได้คิดค้นและพัฒนาต่อยอดเครื่องSuper Famicomเครื่องเกมคอนโซลรุ่นที่สองของนินเท็นโดที่เปิดตัวในปี ค.ศ. 1984 และสามารถทำยอดขายไปได้ราว 49 ล้านเครื่องทั่วโลก

ในปีเดียวกันเมื่อฮิโรชิ ยามาอุจิ ประธานบริษัทนินเท็นโดในขณะนั้น ประกาศแยกนินเท็นโด ออกเป็นแผนกวิจัยและพัฒนาแยกกัน และต่อเขาได้แต่งตั้ง อูเอมูระ ให้เป็นหัวหน้าฝ่ายของR&D2ซึ่งเป็นแผนกที่เน้นด้านฮาร์ดแวร์

ในเดือนพฤศจิกายน ค.ศ. 1981อูเอมูระได้รับโทรศัพท์จากยามาอุจิ ซึ่งขอให้เขาสร้าง“สิ่งที่ช่วยให้คุณเล่นเกมอาร์เคดบนทีวีที่บ้านได้” เขาและทีมงานของเขาเริ่มสร้างระบบที่สามารถรันเกมอาร์เคดยอดฮิตของนินเท็นโด อย่างเกมDonkey Kongโดยได้ร่วมมือกับRicoh ต่อมาเปิดตัวในเดือนกรกฎาคม ค.ศ. 1983 ซึ่งเป็นคอนโซล 8 บิตที่ใช้คาร์ทริดจ์ แบบเปลี่ยนได้ในไม่ช้าก็ประสบความสำเร็จโดยขายได้ 2.5 ล้านเครื่องภายในสิ้นปี ค.ศ. 1984เนื่องจากวิดีโอเกมล่มในปี ค.ศ. 1984 เมื่อผู้บริโภคแทบไม่ไว้วางใจนินเท็นโด โดยคอนโซลเนื่องจากการควบคุม และคุณภาพที่ไม่ดี แฟมิคอมจึงได้รับการออกแบบใหม่เมื่อนำเข้าไปยังสหรัฐอเมริกา ซึ่งเป็นตลาดตะวันตก แห่งแรก ต่อมาในปีเดียวกันเขาได้เปลี่ยนช่องคาร์ทริดจ์โดยปลี่ยนเป็นแบบโหลดด้านหน้าเพื่อเลียนแบบช่องใส่เทปของVCR และเพื่อลดความเสี่ยงของการเกิดไฟฟ้าสถิตในสภาพอากาศที่แห้งกว่า ในขณะเดียวกันNES Zapperถูกรวมเข้าด้วยกันเพื่อดึงดูดความสนใจของชาวอเมริกันในเรื่องการใช้ปืน เขาได้เปลี่ยนโฉมนินเท็นโดและคอนโซลตลอดกลาดโดยประสบความสำเร็จแบบถ่มทลายในต่างประเทศด้วยจากนั้น อูเอมูระได้ออกแบบระบบแฟมิคอมดิสก์ ซึ่ง เป็นส่วนเสริมเฉพาะสำหรับเครื่องแฟมิคอมที่เล่นเกมบนฟล็อปปี้ดิสก์

ในปีค.ศ. 1988 อูเอมูระเริ่มออกแบบซูเปอร์แฟมิคอม ซึ่งเป็นเครื่องรุ่นต่อจากฟามิคอมแบบ 16 บิต ซึ่งจะมีการสาธิตให้สื่อมวลชนญี่ปุ่นได้เห็น ต่อเขาและทีมของเขาได้ทำงานร่วมกับKen Kutaragiวิศวกรจากโซนี่ ซึ่งเป็นผู้ออกแบบ ชิปเสียงของระบบ และจะกำลังพัฒนาเพลย์สเตชันในเวลาต่อมา โดยเปิดตัวครั้งแรกในญี่ปุ่นในปี ค.ศ. 1990 โดยจะตั้งชื่อว่า Super Nintendo Entertainment System ในปี ค.ศ. 1995 ทีมงานของเขาก็ได้เปิดตัว Satellaviewซึ่งเป็นส่วนเสริมสำหรับ Super Famicom ที่ให้ผู้เล่นดาวน์โหลดเนื้อหาผ่านการออกอากาศผ่านดาวเทียม

ในช่วงเวลาที่ เขาอยู่ที่ นินเท็นโด เขายังผลิตวิดีโอเกมด้วย เช่นNational Videogame Museum Clu Clu Land , Ice Climber และ 

## การเสียชีวิต
หลังจากที่เขาได้เกษียณตัวเองจากบริษัทนินเท็นโด ในปี 2004 ก็ได้เข้ารับตำแหน่งศาสตราจารย์รับเชิญที่มหาวิทยาลัยมหาวิทยาลัยริทสึเมคัง ที่เกียวโตในปี 2011 จนกระทั่งเขาเสียชีวิตลงเมื่อวันที่ 6 ธันวาคมในวัย 78 ปี

## อ้างอิง

หมวดหมู่:บุคคลที่เกิดในปี พ.ศ. 2486
หมวดหมู่:บุคคลที่เสียชีวิตในปี พ.ศ. 2561
หมวดหมู่:นินเท็นโด
หมวดหมู่:วิศวกรชาวญี่ปุ่น
หมวดหมู่:บุคคลจากโตเกียว
หมวดหมู่:ศิษย์เก่าสถาบันเทคโนโลยีชิบะ
หมวดหมู่:นักวิชาการจากโตเกียว
หมวดหมู่:ศาสตราจารย์ของมหาวิทยาลัยริทสึเมอิคัง
รักบี้ 7 คนชายแอฟริกา 2023

การแข่งขัน**รักบี้ 7 คนชายแอฟริกา 2023** () เป็นการแข่งขันรักบี้ 7 คนประจำปีของทวีปแอฟริกา รอบคัดเลือกจัดขึ้นที่สนามกีฬาลาเบอร์ดอนเนส ประเทศมอริเชียส ระหว่างวันที่ 24 ถึง 25 มิถุนายน ค.ศ. 2023 การแข่งขันรอบสุดท้ายจัดขึ้นที่เมืองฮาราเร ประเทศซิมบับเว ผู้ชนะได้ผ่านเข้ารอบโอลิมปิกฤดูร้อน 2024 ในปารีส และทีมอันดับที่สองและสามผ่านคัดเลือกสำหรับการแข่งขันรอบคัดเลือกโอลิมปิกรอบสุดท้าย 2024 นอกจากนี้ สองทีมอันดับแรกผ่านเข้ารอบแชลเลนเจอร์ซีรีส์ 2024 มี 12 ทีมเข้าร่วมในแต่ละการแข่งขัน

## รูปแบบ
อันดับทีมวาง แบ่งตามผลงานของพวกเขาในการแข่งขันชิงแชมป์ครั้งก่อนหน้า แปดทีมอันดับแรกจากการแข่งขันชิงแชมป์ครั้งก่อนหน้าได้เข้าสู่รอบสุดท้าย ในขณะที่อีก 12 ทีมที่เหลือได้เข้าแข่งขันรอบคัดเลือก

## ทีม
ทีมต่อไปนี้ได้เข้าร่วมแข่งขัน **รอบคัดเลือก** ได้แก่

* 
* 
* 
* 
* 
* 
* 
* 
* 
* 
* 
* 

ทีมต่อไปนี้เข้าร่วมแข่งขัน **รอบสุดท้าย** ได้แก่

* 
* 
* 
* 
* 
* 
* 
* 
* 
* 
* 
* 

## อ้างอิง
รักบี้ 7 คนชิงแชมป์โอเชียเนีย 2023

การแข่งขัน**รักบี้ 7 คนชิงแชมป์โอเชียเนีย 2023** () เป็นการแข่งขันรักบี้ 7 คนของโอเชียเนียครั้งที่สิบห้าในรักบี้ 7 คนชาย นอกจากนี้ยังทำหน้าที่เป็นรอบคัดเลือกระดับภูมิภาคสำหรับรักบี้ 7 คนในโอลิมปิก 2024 และจัดขึ้นที่สนามบัลลีมอร์ในเมืองบริสเบน ประเทศออสเตรเลีย ตั้งแต่วันที่ 10 ถึง 12 พฤศจิกายน ค.ศ. 2023

## ทีม
ทีมชาติ 14 ทีมถูกกำหนดให้ลงแข่งขันในการแข่งขันปี ค.ศ. 2023 พร้อมด้วยทีมรับเชิญในโซนโอเชียเนีย ได้แก่ :

* 
* 
* 
* 
* 
* 
* 
* 
*  โอเชียเนียบาร์บาเรียน
* 
* 
* 
* 
* 
* 

## อ้างอิง
โอส ตราปาลโญเอส

***โอส ตราปาลโญเอส*** () เป็นซีรีส์โทรทัศน์แนวตลกของบราซิล สร้างโดย วิลตัน ฟรังกู ออกอากาศทางช่องเรจีตูปีและเตเว โกลบู เมื่อปี พ.ศ. 2517 ถึงวันที่ 27 สิงหาคม พ.ศ. 2538

## นักแสดง

* เรนาตู อาราเกา รับบท ดีดี โมโก (Didi Mocó)
* เดเด ซังตานา รับบท เดเด (Dedé)
* อังโตนีอู การ์ลุส เบอร์นาเดส โกมีส รับบท มูสสุม (Mussum)
* เมารู ฟาซียู กงซัลวิส รับบท ซากาเรียส (Zacarias)

## อ้างอิง

## แหล่งข้อมูลอื่น

* 
* 

หมวดหมู่:รายการโทรทัศน์ภาษาโปรตุเกส
หมวดหมู่:ภาพยนตร์ชุดทางโทรทัศน์บราซิล
หมวดหมู่:เตเว โกลบู
ฟตีรา

**ฟตีรา** () คือขนมปังชนิดหนึ่งจากตำรับอาหารมอลตา มีลักษณะเป็นขนมปังรูปวงแหวนที่ผ่านกระบวนการทำให้ขึ้นฟู นิยมเสิร์ฟโดยหั่นให้เล็กลงแล้วยัดไส้ด้วยส่วนผสมต่าง ๆ เช่น ปลาซาร์ดีน ปลาทูน่า มันฝรั่ง มะเขือเทศ หัวหอม เคเปอร์ มะกอกออลิฟ เป็นต้น รูปแบบท้องถิ่นอย่างหนึ่งของฟตีราได้แก่ ฟตีราโกโซ () วิธีทำคือการคลึงแป้งออกเป็นแผ่นกลม วางส่วนผสมตรงกลาง ยกขอบแป้งขึ้นปิดหน้าบางส่วน จากนั้นนำไปอบและเสิร์ฟแบบเปิดหน้า ฟตีรารูปแบบนี้จึงมีลักษณะคล้ายพิซซามากกว่าแซนด์วิช

## มรดกภูมิปัญญาทางวัฒนธรรม
หลังจากที่รัฐสภามอลตามีมติเห็นชอบเป็นเอกฉันท์ในการให้สัตยาบันอนุสัญญาว่าด้วยการสงวนรักษามรดกภูมิปัญญาทางวัฒนธรรมของยูเนสโก ใน พ.ศ. 2561 กรมวัฒนธรรมมอลตาก็ยื่นเรื่องเสนอให้มีการบรรจุฟตีราของมอลตาเป็นส่วนหนึ่งของรายการมรดกภูมิปัญญาทางวัฒนธรรมขององค์การดังกล่าว ผู้เชี่ยวชาญท้องถิ่นคนหนึ่งกล่าวว่า "การทำฟตีราของมอลตา" (ชื่อตามที่ได้ขึ้นทะเบียนในบัญชีรายการมรดกแห่งชาติของกรมฯ) มีมาตั้งแต่คริสต์ศตวรรษที่ 16 หลังจากการเรียกร้องอย่างแข็งขันจากสาธารณชน รัฐบาลมอลตาจึงประกาศว่าจะเสนอฟตีราของมอลตาให้ยูเนสโกพิจารณาขึ้นทะเบียนเป็นมรดกภูมิปัญญาทางวัฒนธรรม จากนั้นใน พ.ศ. 2563 ฟตีราของมอลตาก็ได้รับการบรรจุไว้ในรายการมรดกภูมิปัญญาทางวัฒนธรรมขององค์การ

## อ้างอิง

หมวดหมู่:ขนมปัง
หมวดหมู่:อาหารมอลตา
หมวดหมู่:อาหารประจำชาติ
หมวดหมู่:มรดกภูมิปัญญาทางวัฒนธรรมของมนุษยชาติ
เอสเอเอสลิงก์

**เอสเอเอสลิงก์** () เป็นสายการบินระดับภูมิภาคที่เป็นสายการบินลูกของสแกนดิเนเวียนแอร์ไลน์ ซึ่งทั้งหมดอยู่ภายใต้กลุ่มสายการบินเอสเอเอส

## ประวัติ
สายการบิก่อตั้งขึ้นในปี 2021 และเริ่มดำเนินงานในปี 2022
สายการบินมีฐานการบินหลักที่ท่าอากาศยานโคเปนเฮเกน และมีฐานการบินแห่งที่สองที่ท่าอากาศยานบาร์เกิน เครื่องบินในฝูงบินทั้งหมดจะจดทะเบียนอยู่ในสวีเดน

## ฝูงบิน

ณ เดือนพฤศจิกายน ค.ศ. 2025 เอสเอเอสลิงก์มีเครื่องบินประจำการในฝูงบินดังนี้:

เอสเอเอสลิงก์มีอายุฝูงบินเฉลี่ย 13.8 ปี
## อ้างอิง

หมวดหมู่:สายการบินระดับภูมิภาค
หมวดหมู่:สายการบินสัญชาติสวีเดน
หมวดหมู่:สายการบินที่ก่อตั้งในปี พ.ศ. 2564
อุสซียาห์

**อุสซียาห์** (, ;  *‘Uzzīyyāhū*, หมายถึง "ความแข็งแกร่งของข้าคือยาห์"; ; ) มีอีกพระนามว่า **อาซาริยาห์** (, ;  *‘Azaryā*; ; ) เป็นกษัตริย์องค์ที่ 10 แห่งอาณาจักรยูดาห์โบราณ และพระราชโอรสองค์หนึ่งในอามาซิยาห์ () อุสซียาห์ขึ้นครองราชย์เป้นกษัตริย์ยูดาห์ตอนพระชนมพรรษา 16 พรรษาและครองราชย์เป็นเวลา 52 ปี ในช่วง 24 ปีแรกครองราชย์ร่วมกับอามาซิยาห์ พระราชบิดา

วิลเลียม เอฟ. ออลไบรท์ ระบุรัชสมัยของอุสซียาห์ไว้ที่ 783–742&nbsp;ปีก่อน ค.ศ. ลำดับเหตุการณ์ของ Edwin R. Thiele จัดให้อุสซียาห์ครองราชย์ร่วมกับพระราชบิดาใน 792/791 ปีก่อน ค.ศ. และครองราชน์องค์เดียวหลังพระราชบิดาสวรรคตใน 768/767 ปีก่อน ค.ศ. อุสซียาห์ถูกพระผู้เป็นเจ้าลงโทษจากการไม่เชื่อฟังด้วยการทำให้เป็นโรคเรื้อน (, ). Thiele จัดวันที่อุสซียาห์กลายเป็นโรคเรื้อนใน 751/750 ปีก่อน ค.ศ. ซึ่งเป็นช่วงที่โยธาม พระราชโอรส ขึ้นมาทำหน้าที่ต่อ ส่วนอุสซียาห์ยังคงมีชีวิตจนถึง 740/739 ปีก่อน ค.ศ. เปคาห์กลายเป็นกษัตริย์แห่งอิสราเอลในปีสุดท้ายของรัชสมัยอุสซียาห์

พระวรสารนักบุญมัทธิวจัดให้พระองค์อยู่ในลำดับพงศ์ของพระเยซู

## พระนาม
อุสซียาห์ได้รับการกล่าวถึงในคัมภีร์ฮีบรูด้วยพระนาม *อาซาริยาห์* หลายครั้ง James F. Driscoll นักเทววิทยาคาทอลิก รายงานว่า พระนามในรูปที่สองน่าจะเป็นผลมาจากข้อผิดพลาดของผู้คัดลอก

## อ้างอิง

*
ตำบลเกาะเปาะ

**เกาะเปาะ** เป็นตำบลของอำเภอหนองจิก จังหวัดปัตตานี มีพื้นที่เพียง 2.88 ตารางกิโลเมตร (คิดเป็น 1,801.1 ไร่) และมีเขตการปกครองทั้งหมด 3 หมู่บ้าน 

## ที่ตั้งและอาณาเขต
ตำบลเกาะเปาะมีอาณาเขตติดต่อกับเขตการปกครองข้างเคียงดังนี้

* **ทิศเหนือ** ติดต่อกับตำบลตุยงและตำบลดอนรัก
* **ทิศตะวันออก** ติดต่อกับตำบลลิปะสะโง
* **ทิศใต้** ติดต่อกับตำบลปุโละปุโย
* **ทิศตะวันตก** ติดต่อกับตำบลปุโละปุโยและตำบลตุยง

## ประวัติ
เกาะเปาะเป็นชุมชนที่อยู่ระหว่างเมืองหนองจิกและเมืองปัตตานี ซึ่งประชาชนไปมาหาสู่กันโดยอาศัยแม่น้ำทั้งสองสายเป็นเส้นทางสัญจร หากมีผู้ที่กระทำผิดแล้วหนีไป อีกเมืองก็ไม่สามารถเอาผิดได้ ด้วยเหตุผลดังกล่าวจึงจัดสร้างด่าน และได้เก็บค่าผ่านทางด้วย ผู้ที่ฝ่าฝืน ไม่ยอมจ่ายค่าผ่านด่านก็จะถูกลงโทษอย่างรุนแรง โดยการโบยหรือทุบตี วันหนึ่งบิดาของเจ้าหน้าที่ประจำเมืองหนองจิกเดินทางโดยไม่ยอมจ่ายเงิน เมื่อกลับมาถึงด่านจึงถูกบุตรลงโทษโดยการทุบตีอย่างรุนแรง ชาวบ้านจึงเรียกที่นั้นว่า *กอแดเป๊าะ* ซึ่งเป็นภาษามลายูแปลว่า "ทุบตีพ่อ" โดยคำว่า *กอแด* แปลว่า "ทุบตี" และ *เป๊าะ* แปลว่า "พ่อ"  ต่อมาเพี้ยนเป็น *เกาะเปาะ*

ส่วนอีกตำนานหนึ่งกล่าวว่า สมัยก่อนมีหญิงแก่คนหนึ่งออกเดินเพื่อตั้งหลักแหล่งจึงร่อนเร่จนถึงแม่น้ำสายหนึ่งและเดินเลาะริมแม่น้ำนั้น กระทั่งเจอปลาที่ลำตัวเหลือเพียงกระดูก และน่าประหลาดยิ่งนักที่ยังหายใจอยู่ด้วยเหงือกที่เหลือติดก้าง นางจึงร้องอุทานขึ้นมาว่า *กะเปาะ* ซึ่งเป็นภาษามลายู แปลว่า "เหงือกปลา" ต่อมาจึงเพี้ยนเป็น *เกาะเปาะ*

ในปี พ.ศ. 2490 ทางราชการได้แยกหมู่ 1 บ้านเกาะเปาะเหนือ, หมู่ 2 บ้านเกาะเปาะใต้ ของตำบลลิปะสะโง รวมกับพื้นที่หมู่ 3 บ้านใหม่ ของตำบลดอนรัก รวมทั้งหมด 3 หมู่บ้าน จัดตั้งเป็นตำบลขึ้น โดยแรกตั้งชื่อ "เตาะเปาะ" เมื่อ พ.ศ. 2510 ทางสำนักนายกรัฐมนตรีและราชบัณฑิตยสถาน ได้แก้ไขชื่อตำบลเป็น "เกาะเปาะ" เพื่อให้ตรงกับความเป็นจริงซึ่งเป็นชื่อของพื้นที่หมู่ 1 และ 2 

## การแบ่งเขตการปกครอง

### การปกครองส่วนภูมิภาค
ตำบลเกาะเปาะแบ่งพื้นที่การปกครองออกเป็น 3 หมู่บ้าน ได้แก่

### การปกครองส่วนท้องถิ่น
ท้องที่ตำบลเกาะเปาะ มีองค์กรปกครองส่วนท้องถิ่น เพียงแห่งเดียว คือ **องค์การบริหารส่วนตำบลเกาะเปาะ** ครอบคลุมพื้นที่ตำบลเกาะเปาะทั้งหมด ซึ่งเป็นสภาตำบลเกาะเปาะ ที่จัดตั้งขึ้นในปี พ.ศ. 2517 

ในปี พ.ศ. 2541 สภาตำบลเกาะเปาะมี 3 หมู่บ้าน พื้นที่ 2.88 ตารางกิโลเมตร ประชากร 4,119 คน และ 330 ครัวเรือน ปี พ.ศ. 2542 กระทรวงมหาดไทยจึงพิจารณาให้สภาตำบลเกาะเปาะอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลเกาะเปาะ

โดยในปัจจุบันองค์การบริหารส่วนตำบลเกาะเปาะมีการใช้ข้อบัญญัติ การจำหน่ายสินค้าในที่หรือทางสาธารณะ การจัดการมูลฝอย การจัดการสิ่งปฏิกูล และตลาด โดยบัญญัติระหว่างสภาองค์การบริหารส่วนตำบลเกาะเปาะกับนายอำเภอหนองจิกทั้ง 4 ฉบับในวันที่ 4 ธันวาคม พ.ศ. 2566 เพื่อดูแลความเรียบร้อยในเขตองค์การบริหารส่วนตำบล

## ประชากร
พื้นที่ตำบลเกาะเปาะประกอบด้วยหมู่บ้านทั้งสิ้นจำนวน 3 หมู่บ้าน มีจำนวนประชากร 3,324 คน แบ่งเป็นชาย 1,636 คน หญิง 1,688 คน (เดือนธันวาคม 2566) เป็นตำบลที่มีจำนวนประชากรมากเป็นลำดับที่ 11 ในอำเภอหนองจิก

:
: 
: 

 ปี **พ.ศ. 2563** สำนักบริหารการทะเบียนนำประชากรของหมู่ที่ 3 บ้านใหม่ ตำบลเกาะเปาะ ออกจากทะเบียนบ้านกลาง ส่งผลให้ข้อมูลจำนวนประชากรปีดังกล่าวลดลงเป็นจำนวนมาก

จากข้อมูลใน พ.ศ. 2565 ประชากรนับถือศาสนาอิสลามร้อยละ 100

## อ้างอิง

เกาะเปาะ
เกาะเปาะ
หมวดหมู่:อำเภอหนองจิก
วันชานมไข่มุกแห่งชาติ

**วันชานมไข่มุกแห่งชาติ** () หรือเรียกสั้น ๆ ว่า **"วันชาไข่มุก"** ซึ่งจะตรงกับวันที่ 30 เมษายน ของทุกปี โดยเริ่มมาจากที่ร้านชากังฟู (Kung Fu Tea) ซึ่งเป็นร้านชานมไข่มุกเจ้าดังมีหลายสาขาทั่วโลก ก่อตั้งขึ้นในปี ค.ศ. 2010 มีสำนักงานใหญ่อยู่ที่นิวยอร์ก สหรัฐอเมริกา เป็นผู้จุดประกายไอเดีย กำหนดให้วันที่ 30 เมษายน ของทุกปีเป็น "วันชานมไข่มุกแห่งชาติ" มีการเฉลิมฉลองครั้งแรกในปี ค.ศ. 2018 โดยบริษัท กังฟูที ที่ตั้งอยู่ในเมืองควีนส์ รัฐนิวยอร์ก สหรัฐอเมริกา

## ประวัติ
สำหรับจุดเริ่มต้นของเครื่องดื่มแสนอร่อยนี้ ถือกำเนิดขึ้นในดินแดนไต้หวันในช่วงปี 1987 โดยเริ่มต้นมาจากร้านน้ำชา “ชุนฉุ่ยถัง” ซึ่งคาดว่าเป็นร้านแรกที่คิดค้นเมนูชานมไข่มุกขึ้นมา เพราะในสมัยนั้นร้านชุยฉุ่ยถังโด่งดังมากในเรื่องความเชี่ยวชาญด้านการเลือก คัดสรร และชงชาแต่ละสายพันธุ์ได้รสชาติดีที่สุด จนเป็นที่ยอมรับในวงกว้างทั้งในและต่างประเทศ

กระทั่งในปี 1988 ร้านชุนฉุ่ยถังเจอลูกค้าชาวต่างประเทศมาถามหาชาที่เสิร์ฟแบบเย็น (ซึ่งโดยปกติมักจะเสิร์ฟชาแบบร้อน) ในตอนนั้นผู้จัดการฝ่ายผลิตภัณฑ์ (Lin Hsiu Hui) จึงได้ชงชาอัสสัมแบบเย็นให้ แล้วบังเอิญลองเทขนมไต้หวัน (Fen Yuan) ที่ทำจากแป้งมันสำปะหลังที่มีเนื้อเหนียวหนุบหนับลงไปด้วย 

ถือเป็นจุดเริ่มต้นของขานมไข่มุก ที่สร้างความพึงพอใจให้กับลูกค้าคนนี้เป็นอย่างมากและกลายเป็นที่พูดถึงกันปากต่อปาก ซึ่งไม่ว่าใครที่ได้ชิมต่างก็ตกหลุมรักเครื่องดื่มนี้

ชานมไข่มุกจึงกลายเป็นสินค้าส่งออกที่โดดเด่นที่สุดของไต้หวันในศตวรรษที่ 21 และในที่สุดก็มาปรากฏในร้านเครื่องดื่มของมหาวิทยาลัยในอเมริกาฝั่งตะวันตก ที่ควีนส์ รัฐนิวยอร์ก มีชื่อว่า “Kung Fu Tea” โดยเริ่มต้นเปิดวันแรกในวันที่ 30 เมษายน 2010

ก่อนจะเริ่มเป็นที่นิยมแพร่หลายไปทั่วโลก และก่อให้เกิดวันชานมไข่มุกแห่งชาติ (National Bubble Tea Day) ขึ้นมา ซึ่งกำหนดให้ตรงกับวันที่ 30 เมษายนของทุกปี และเริ่มเฉลิมฉลองครั้งแรกในปี 2018

## อ้างอิง
เอสโกลีนญา ดู โปรเฟสโซร ไรมุนดู

***เอสโกลีนญา ดู โปรเฟสโซร ไรมุนดู*** () เป็นซีรีส์โทรทัศน์แนวตลกของบราซิล สร้างโดย ฮาโรลดู บาร์บอซา และชีกู อันีซียู ออกอากาศทางช่องเตเว โกลบู เมื่อวันที่ 4 สิงหาคม พ.ศ. 2533 ถึงวันที่ 28 พฤษภาคม พ.ศ. 2538

## นักแสดง

* ชีกู อันีซียู รับบท โปรเฟสโซร ไรมุนดู โนนาโต (Professor Raimundo Nonato)
* อัลดีเน มึลเลอร์ รับบท โดนา ฟลอร์ (Dona Flor)
* อังแดร มาตตูส รับบท เปดรู โบ (Pedro Bó)
* อังโตนีอู การ์ลุส ปิเรส รับบท โฌเซลีนู บาร์บาเซนา (Joselino Barbacena)
* อังโตนีอู เปดรู รับบท บิคาลโญ่ (Bicalho)
* เบมวีนดู ซึไกรา รับบท เซอู บราซิลีนู โรโซ (Seu Brasilino Roxo)
* เบร์ตา โลราน รับบท มานูเอลา ดีอาแลม มาร์ (Manuela D'Além Mar)
* บรันเดา ฟิลยู รับบท ซานโดวาล กวาแรฌมา (Sandoval Quaresma)
* บริตา บราซิล รับบท โฟลรา โปรโปลิช (Flora Própolis)
* คาสตรินโญ่ รับบท เจรัลดู (Geraldo)
* เซซาร์ มาเซดู รับบท เซอู เออูเจนียู (Seu Eugênio)
* คลอเดีย ฌีเมเนซ รับบท โดนา คาซิลดา (Dona Cacilda)
* คลอเดีย เมารู รับบท คาปิตู (Capitu)
* คอสตินญา รับบท มาซารีตู (Mazarito)
* เดวิด ปิญเญย์รู รับบท อาร์มันดู โวลตา (Armando Volta)
* เดเด ซังตานา รับบท บอมฟิกลียู (Bomfiglio)
* เอลิเอเซร์ มอตตา รับบท บาติสตา (Batista)
* เอมีลียานู ไกรอช รับบท จีร์เซว บอร์โบเลตา (Dirceu Borboleta)
* ฟรังซิชกู มิลานี รับบท เปดรู เปเดรย์รา (Pedro Pedreira)
* ฌูเวา แนตตู รับบท เซ โมเดสตู (Zé Modesto)
* ฌอร์ฌี โลเรดู รับบท เซ โบนิตินโญ่ (Zé Bonitinho)
* ลุก จี เปาลา รับบท เซอู โบเนกู (Seu Boneco)
* นีซู แนตู รับบท ปโตโลเมว (Ptolomeu)
* ออร์ลันดู ดรัมมอนด์ รับบท เซอู เปรู (Seu Peru)
* โรนี โคเชกาส รับบท กาเลียโอ กุมบิกา (Galeão Cumbica)

## อ้างอิง

## แหล่งข้อมูลอื่น

* 
* 

หมวดหมู่:รายการโทรทัศน์ภาษาโปรตุเกส
หมวดหมู่:ภาพยนตร์ชุดทางโทรทัศน์บราซิล
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2533
หมวดหมู่:เตเว โกลบู
ปู่สังกะสาย่าสังกะสี

**ปู่สังกะสาย่าสังกะสี** หรือ **ปู่แถนย่าแถน** เป็นตำนานพื้นบ้านแถบแม่น้ำโขง เป็นนิทานพื้นบ้านที่พบในชาวไทขึน (รัฐฉาน) ไทลื้อ (สิบสองปันนา) ไทยวน (ล้านนา) และลาวอีสาน โดยแต่ละที่เรียกแตกต่างกันไป คนลาวและไทยอีสานเรียกว่า *ปู่สังกะสาย่าสังกะสี* คนไทขึนเรียกว่า *ปู่สังกะสีย่าสังกะไส้* หรือ *ปู่สังไคย่าสังไค* คนไทยวนเรียกว่า *ปู่สองศรีย่าสองไส้* หรือ *ปู่สังสะย่าสังไส้* คนไทลื้อเรียกว่า *ปู่ส่างสีย่าส่างไส้* ส่วนคนจ้วง เรียกว่า *ปู้โลโถแม่โล่กั๊บ*

## เนื้อหา
เรื่องราวแต่งตามคัมภีร์ *[[ปฐมกัปป์]]* ซึ่งคัมภีร์นี้พอจะสันนิษฐานได้อย่างคร่าว ๆ ว่า คงจะเป็นวรรณคดีร่วมสมัยของทางล้านนาและล้านช้าง ในสมัยอยุธยาตอนปลาย ระหว่าง พ.ศ. 2000–2250 

เนื้อหาสำคัญร่วมกันคือ เป็นเหตุการณ์หลักเกี่ยวกับการสร้างโลกและการสร้างมนุษย์คู่แรก อาจมีรายละเอียดแตกต่างกันในแต่ละที่ เช่น เรื่องของปู่สังกะสาย่าสังกะสีสร้างโลก ปู่แถนย่าแถนสร้างโลก หรือปู่สังกะสาย่าสังกะสีถูกส่งลงมาเป็นมนุษย์คู่แรกของโลก หรือปู่สังกะสาย่าสังกะสีเอาดินมาปั้นเป็นมนุษย์ โดยปู่ย่าทั้งสองคนช่วยกัน หรือพระอินทร์ พระพรหม ส่งปู่สังกะสาย่าสังกะสีลงมาเกิดเป็นมนุษย์คู่แรก

## ผลที่ตามมา
ด้านความเชื่อมีความเกี่ยวข้องกับ การส่งแถน เป็นความเชื่อทางพิธีกรรมที่สามารถช่วยให้เด็ก ๆ หายจากอาการไม่สบาย จะทำพิธีส่งแถน เพื่อนำเครื่องเซ่นไปสังเวยหรือเป็นการบอกกล่าวขออภัยปู่แถนย่าแถน แต่ถ้าหากปู่แถนย่าแถนไม่ให้อภัยก็จะเอาตัวกลับคืนไป ผู้ที่เคราะห์ร้ายหรือเจ็บป่วยนั้นอาจถึงตายได้

นอกจากนั้น คำว่า "ปู่สังกะสาย่าสังกะสี" ยังเป็นสำนวนหมายถึง โบราณนมนานมาเมื่อครั้งปู่ย่าตายาย

## อ้างอิง

หมวดหมู่:คติชนไทย
หมวดหมู่:บุคคลในตำนานไทย
หมู่วิหารฮัลตาร์ชีน

**หมู่วิหารฮัลตาร์ชีน** () เป็นหมู่โบราณสถานแห่งหนึ่งในเมืองฮัลตาร์ชีน ประเทศมอลตา มีความเก่าแก่ย้อนไปได้ถึงประมาณ 3,150 ปีก่อนคริสต์ศักราช แหล่งโบราณคดีนี้ได้รับการรับรองจากยูเนสโกให้เป็นแหล่งมรดกโลกใน ค.ศ. 1992 ร่วมกับแหล่งหินใหญ่แหล่งอื่น ๆ ในมอลตา

## ลักษณะ
หมู่วิหารฮัลตาร์ชีนประกอบด้วยโครงสร้างวิหาร 3 หลังที่อยู่ติดกันแต่ไม่เชื่อมต่อกัน ทางเข้าหลักได้รับการสืบสร้างขึ้นใหม่ตั้งแต่ ค.ศ. 1956 เมื่อแหล่งทั้งแหล่งได้รับการบูรณะ ในเวลาเดียวกัน แผ่นหินตกแต่งจำนวนมากที่พบในแหล่งนี้ถูกย้ายไปเก็บไว้ในร่มที่พิพิธภัณฑ์โบราณคดีแห่งชาติในกรุงวัลเลตตาเพื่อป้องกันการผุกร่อน วิหารตะวันตก (หรือวิหารใต้) มีอายุย้อนไปถึง 3,100 ปีก่อนคริสต์ศักราช และเป็นวิหารที่ได้รับการตกแต่งอย่างประณีตที่สุดในบรรดาวิหารของมอลตา วิหารกลางมีอายุย้อนไปถึง 3,000 ปีก่อนคริสต์ศักราช และมีลักษณะเฉพาะไม่เหมือนวิหารหินใหญ่แห่งอื่นในมอลตาตรงที่มีมุขโค้ง 3 คู่แทนที่จะเป็น 2 คู่อย่างปกติ วิหารตะวันออกมีอายุย้อนไปถึง 3,100 ปีก่อนคริสต์ศักราช ซากของวิหารอีกหลังซึ่งเล็กกว่าและเก่าแก่กว่าโดยมีอายุย้อนไปถึง 3,250 ปีก่อนคริสต์ศักราช มองเห็นได้ไกลออกไปทางทิศตะวันออก

สิ่งที่น่าสนใจเป็นพิเศษในบริเวณวิหารคืองานหินที่ละเอียดประณีตซึ่งรวมถึงภาพสัตว์เลี้ยงแกะสลักนูนต่ำ แท่นบูชา และบล็อกหินกั้นที่ตกแต่งด้วยลายก้นหอยและลวดลายอื่น ๆ ทักษะความเชี่ยวชาญของผู้สร้างวิหารปรากฏชัดในห้องห้องหนึ่งที่ฝังตัวอยู่ภายในกำแพงระหว่างวิหารตะวันตกกับวิหารกลาง ห้องนี้ภาพแกะสลักนูนต่ำเป็นรูปวัวและแม่หมู

### หน้าที่ในยุคก่อนประวัติศาสตร์
การขุดค้นทางโบราณคดีทำให้ทราบว่ามีการใช้หมู่วิหารฮัลตาร์ชีนเป็นสถานที่ประกอบพิธีกรรมอย่างกว้างขวางโดยอาจเกี่ยวข้องกับการบูชายัญสัตว์ สิ่งที่น่าสนใจอีกอย่างหนึ่งคือก้อนหินทรงกลมนอกวิหารตะวันตกซึ่งอาจใช้ในการขนย้ายแท่งหินใหญ่มาที่นี่ นอกจากนี้ยังพบหลักฐานการเผาศพที่ใจกลางวิหารตะวันตก ซึ่งเป็นตัวบ่งชี้ว่าสถานที่แห่งนี้เคยใช้เป็นฌาปนสถานในยุคสัมฤทธิ์

## ความสำคัญ
การค้นพบหมู่วิหารฮัลตาร์ชีนช่วยส่งเสริมเอกลักษณ์ประจำชาติของมอลตาอย่างมาก โดยเป็นการยืนยันอย่างหนักแน่นถึงการมีอยู่ของวัฒนธรรมโบราณที่เคยเฟื่องฟูบนหมู่เกาะ นอกจากนี้ ความสนใจที่เกิดจากการค้นพบนี้ยังนำไปสู่ความตระหนักของสาธารณชนมอลตาในการปกป้องขุมทรัพย์ทางประวัติศาสตร์ของตนเป็นครั้งแรก ซึ่งรวมถึงความต้องการที่จะจัดการโบราณสถานและประกาศใช้กฎหมายและมาตรการอื่น ๆ เพื่อคุ้มครองและอนุรักษ์โบราณสถาน ในขณะเดียวกัน ระเบียบวิธีอันละเอียดถี่ถ้วนของทิมิสโตคลีส แซมมิต ในการขุดค้นแหล่งโบราณคดีแห่งนี้ได้ปูทางไปสู่วิธีการทางวิทยาศาสตร์ใหม่ ๆ สำหรับวงการโบราณคดี

## ระเบียงภาพ

ไฟล์:Plan des temples de Tarxien.png|ผังหมู่วิหารฮัลตาร์ชีน
ไฟล์:Central Temple, Tarxien ta17.png|วิหารกลาง
ไฟล์:The Eastern Tarxien Temple.jpg|วิหารตะวันออก
ไฟล์:Animal Relief on Megalith in the Tarxien Temples.jpg|ภาพนูนต่ำรูปสัตว์ภายในห้องระหว่างวิหารตะวันตกกับวิหารกลาง
ไฟล์:Additional slabs and spherical stones in the forecourt of the Tarxien Temples.jpg|ก้อนหินทรงกลมที่สันนิษฐานกันว่าใช้ในการขนแท่งหินใหญ่


## อ้างอิง

หมวดหมู่:วิหารหินใหญ่แห่งมอลตา
หมวดหมู่:สิ่งก่อสร้างในประเทศมอลตา
หมวดหมู่:แหล่งโบราณคดีในประเทศมอลตา
หมวดหมู่:แหล่งมรดกโลกในประเทศมอลตา
หมวดหมู่:แหล่งยุคหินใหม่ในทวีปยุโรป
หมวดหมู่:ฮัลตาร์ชีน
รายชื่อผลงานต้นฉบับของวันดี

วันดี เป็นบริการสื่อผ่านอินเทอร์เน็ตของประเทศไทย ที่พัฒนาโดย บริษัท เดอะ วัน เอ็นเตอร์ไพรส์ จำกัด (มหาชน) โดยปรับปรุงจากโปรแกรมประยุกต์ของช่องวัน 31 เมื่อปี พ.ศ. 2565

ต่อมาเมื่อวันที่ 29 พฤศจิกายน พ.ศ. 2566 ในงาน "ปรากฏการณ์ one สนั่นจอ" บอย - ถกลเกียรติ วีรวรรณ ประธานเจ้าหน้าที่บริหารกลุ่มของเดอะ วัน เอ็นเตอร์ไพรส์ ได้ประกาศว่าจะผลิต **ผลงานต้นฉบับของวันดี** (oneD Original) ขึ้น เพื่อสร้างผลงานที่มีความแตกต่าง เล่าเนื้อหาได้ทุกเรื่องทุกแง่มุมของสังคม และเปิดเผยเนื้อหาที่อาจไม่มีความเหมาะสมซึ่งอาจถูกปิดกั้นในการออกอากาศทางโทรทัศน์  และมีงานแถลงข่าวเปิดตัวเมื่อวันที่ 7 กุมภาพันธ์ พ.ศ. 2567 โดยเปิดตัวชุดแรกจำนวน 5 เรื่อง ซึ่งทั้งหมดจะออกอากาศทางโทรทัศน์ทางช่องวัน 31 โดยตัดเนื้อหาที่ไม่เหมาะสมกับการออกอากาศบนโทรทัศน์ออกทั้งหมด และเผยแพร่ผ่านแอปพลิเคชันวันดีในฉบับไม่ตัดเนื้อหา (Uncut Version) เพื่อให้เนื้อหาบนวันดีครบถ้วนกว่าฉบับที่ออกอากาศทางโทรทัศน์

บทความนี้รวบรวม**รายชื่อผลงานต้นฉบับของวันดี**ทั้งหมด

## พ.ศ. 2567

## พ.ศ. 2568

## พ.ศ. 2569

## ดูเพิ่ม
* เดอะ วัน เอ็นเตอร์ไพรส์
* ช่องวัน 31
* รายชื่อละครโทรทัศน์ทางช่องวัน 31
* วันดี

## อ้างอิง

## แหล่งข้อมูลอื่น
*วันดี
พฤษภาคม พ.ศ. 2567

**พฤษภาคม พุทธศักราช 2567** เป็นเดือนที่ 5 ของปี พ.ศ. 2567 วันแรกของเดือนเป็นวันพุธ วันสุดท้ายของเดือนเป็นวันศุกร์

## [[สถานีย่อย:เหตุการณ์ปัจจุบัน]]

หมวดหมู่:พฤษภาคม
*2567-05
บอนซา

**บอนซา** () เป็นอดีตสายการบินราคาประหยัดสัญชาติออสเตรเลีย ที่มีสำนักงานใหญ่ในซันชายน์โคสต์ สายการบินเริ่มดำเนินงานในวันที่ 31 มกราคม ค.ศ. 2023 ในวันที่ 30 เมษายน ค.ศ. 2024 สายการบินหยุดการดำเนินงานทั้งหมดและเข้าสู่กระบวนการการชำระบัญชีโดยสมัครใจ

## ประวัติ
### พื้นหลัง
บอนซาก่อตั้งขึ้นในวันที่ 12 ตุลาคม ค.ศ. 2021 โดยทิม จอร์แดน อดีตผู้บริหารสายการบินเวอร์จินบลู โดยมีบริษัท 777พาร์ทเนอร์สสัญชาติสหรัฐเป็นผู้ร่วมลงทุนและให้การสนับสนุน

สายการบินได้แสดงความตั้งใจที่จะแยกตัวจากเมืองหลักๆ อย่างเมลเบิร์น ซิดนีย์ และบริสเบน โดยได้ไปตั้งสำนักงานใหญ่และฐานการบินหลักที่ท่าอากาศยานซันชายน์โคสต์แทน บอนซามีเป้าหมายในการขยายตลาดโดยมุ่งเน้นไปที่เส้นทางที่มีการให้บริการน้อยผ่านเครือข่ายแบบจุดต่อจุด (point-to-point) คล้ายกับของไรอันแอร์ในยุโรป ในฐานะที่เป็นสายการบินราคาประหยัด ทำให้บอนซาไม่มีโปรแกรมสะสมไมล์หรือห้องรับรองในท่าอากาศยาน และมีการจำกัดการจองแค่ในแอปพลิเคชัน *ฟลายบอนซา* เท่านั้น

### การเลิกดำเนินงาน
ในวันที่ 30 เมษายน ค.ศ. 2024 บอนซาเข้าสู่กระบวนการการชำระบัญชีโดยสมัครใจหลังจากผู้เช่าได้ระงับการบินและยึดฝูงบินทั้งหมดกลับคืนไป ในภายหลังเจ็ตสตาร์แอร์เวย์ ควอนตัส และเวอร์จินออสเตรเลียได้ประกาศว่าจะเข้าช่วยเหลือผู้โดยสารที่ตกค้างหรือที่จะบินกับบอนซาในวันที่ 30 เมษายนโดยการให้ที่นั่งบนเที่ยวบินตามความว่าง ปัจจุบันฝูงบินทั้งหมดของบอนซาถูกจัดเก็บและระงับบินจนถึงวันที่ 2 พฤษภาคม ค.ศ. 2024 ตามประกาศของบริษัท Hall Chadwick ซึ่งได้เข้ามาบริหารบอนซา

ในวันที่ 2 กรกฎาคม ค.ศ. 2024 ได้มีการลงมติให้เลิกกิจการบริษัทหลังจากที่ผู้บริหารไม่สามารถขายบริษัทต่อได้

## จุดหมายปลายทาง
ณ เดือนเมษายน ค.ศ. 2024 บอนซาให้บริการเที่ยวบินสู่จุดหมายปลายทางต่างๆ ดังต่อไปนี้:

## ฝูงบิน
### ฝูงบินสุดท้าย
[thumb||thumb|[โบอิง 737 แมกซ์|โบอิง 737 แมกซ์ 8 ของบอนซา]]
ก่อนการเลิกดำเนินงาน บอนซามีเครื่องบินประจำการในฝูงบินดังนี้:

บอนซามีอายุฝูงบินเฉลี่ย 4.8 ปี
## อ้างอิง

## แหล่งข้อมูลอื่น

*เว็บไซต์ทางการ *([[ภาษาอังกฤษ]])*

หมวดหมู่:สายการบินต้นทุนต่ำ
หมวดหมู่:สายการบินสัญชาติออสเตรเลีย
หมวดหมู่:สายการบินที่ก่อตั้งในปี พ.ศ. 2564
หมวดหมู่:บริษัทออสเตรเลียที่ก่อตั้งในปี พ.ศ. 2564
มาริษ เสงี่ยมพงษ์

**มาริษ เสงี่ยมพงษ์** (เกิด 19 พฤศจิกายน พ.ศ. 2501) เป็นนักการทูตและนักการเมืองชาวไทย อดีตรัฐมนตรีว่าการกระทรวงการต่างประเทศ ในรัฐบาลเศรษฐา ทวีสิน และรัฐบาลแพทองธาร ชินวัตร อดีตเอกอัครราชทูตไทย

## ประวัติ
มาริษ เกิดเมื่อวันที่ 19 พฤศจิกายน พ.ศ. 2501 ที่ตำบลรองเมือง อำเภอปทุมวัน จังหวัดพระนคร เป็นบุตรนายแพทย์อลีน กับนางชูศรี เสงี่ยมพงษ์ สำเร็จการศึกษาระดับมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน (รุ่น 18) สำเร็จการศึกษาปริญญาตรีรัฐศาสตรบัณฑิต สาขาวิชาการเมืองการปกครอง จากคณะรัฐศาสตร์ มหาวิทยาลัยรามคำแหง และระดับปริญญาโท สาขาวิชาความสัมพันธ์ระหว่างประเทศ จากคณะรัฐศาสตร์ มหาวิทยาลัยโอไฮโอ สหรัฐ

## การทำงาน

### งานด้านการทูต
มาริษออกประจำการครั้งแรกที่ กรุงบรัสเซลส์ ประเทศเบลเยียม ตามด้วย เบอร์ลิน ประเทศเยอรมนี ก่อนได้รับตำแหน่งเอกอัครราชทูตประจำ เนปาล ออสเตรเลีย นิวซีแลนด์ และ แคนาดา 

### งานการเมือง
มาริษเคยเป็นข้าราชการประจำทำเนียบรัฐบาล ในรัฐบาล  ทักษิณ ชินวัตร และข้าราชการประจำกรมภายในกระทรวงการต่างประเทศ ได้แก่ กรมองค์การระหว่างประเทศ กรมสารนิเทศ และกรมเศรษฐกิจระหว่างประเทศ นอกจากนี้ยังเคยเป็นที่ปรึกษารัฐมนตรีว่าการกระทรวงการต่างประเทศให้กับปานปรีย์ พหิทธานุกร

ต่อมาเมื่อวันที่ 30 เมษายน พ.ศ. 2567 มีพระบรมราชโองการโปรดเกล้าฯ แต่งตั้งให้มาริษดำรงตำแหน่งรัฐมนตรีว่าการกระทรวงการต่างประเทศ แทนปานปรีย์ที่ลาออกเมื่อสองวันก่อนหน้านั้น

## เครื่องราชอิสริยาภรณ์

## หมายเหตุ

## อ้างอิง

หมวดหมู่:บุคคลจากเขตปทุมวัน
หมวดหมู่:นักการทูตชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงการต่างประเทศไทย
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เอกอัครราชทูตไทยประจำแคนาดา
สแกนดิเนเวียนแอร์ไลน์คอนเน็ก

**สแกนดิเนเวียนแอร์ไลน์ไอร์แลนด์** () รู้จักกันในชื่อ **เอสเอเอสคอนเน็ก** หรือชื่อเดิม **เอสเอเอสไอร์แลนด์** เป็นสายการบินสัญชาติไอร์แลนด์ที่เป็นสายการบินลูกของสแกนดิเนเวียนแอร์ไลน์ ซึ่งทั้งหมดอยู่ภายใต้กลุ่มสายการบินเอสเอเอส สายการบินให้บริการเที่ยวบินให้กับเอสเอเอสด้วยเครื่องบินแอร์บัส เอ320นีโอ

## ประวัติ
เอสเอเอสก่อตั้งสายการบินลูกในชื่อ **เอสเอเอสไอร์ไลน์** ในช่วงต้นปี 2017 โดยมีแผนที่จะทำการบินในวันที่ 1 พฤศจิกายน ค.ศ. 2017 เดิมสายการบินมีแผนที่จะได้รับมอบแอร์บัส เอ320นีโอลำใหม่เก้าลำ โดยห้าลำจะทำการบินออกจากท่าอากาศยานลอนดอนฮีทโธรว์ และต่อมาจากมาลากาในฤดูใบไม้ผลิของปี 2018 โดยอีกสี่ลำจะดำเนินการภายใต้สายการบินแม่
## จุดหมายปลายทาง

## ฝูงบิน
[thumb|[แอร์บัส เอ320นีโอของเอสเอเอสคอนเน็ก]]
ณ เดือนกรกฎาคม ค.ศ. 2025 เอสเอเอสคอนเน็กมีเครื่องบินประจำการในฝูงบินดังนี้:

เอสเอเอสคอนเน็กมีอายุฝูงบินเฉลี่ย 3.7 ปี

## อ้างอิง

## แหล่งข้อมูลอื่น

หมวดหมู่:สายการบินสัญชาติไอร์แลนด์
หมวดหมู่:สายการบินที่ก่อตั้งในปี พ.ศ. 2560
แวฮีด แชมซอยี

**แวฮีด แชมซอยี** (; เกิดวันที่ 21 กันยายน ค.ศ. 1975) เป็นผู้ฝึกสอนฟุตซอลระดับอาชีพและอดีตผู้เล่นชาวอิหร่าน เขาเป็นตัวเป้าและยิงได้ 392 ประตูในการแข่งระดับนานาชาติ ปัจจุบันเขาเป็นหัวหน้าผู้ฝึกสอนของฟุตซอลทีมชาติอิหร่าน แชมซอยีได้รับเลือกให้เป็นนักฟุตซอลแห่งปีของสมาพันธ์ฟุตบอลเอเชียถึงสามครั้ง (ได้แก่ ค.ศ. 2007, 2008 และ 2015) นอกจากนั้น เขายังคว้าแชมป์ฟุตซอลชิงแชมป์เอเชียแปดสมัยร่วมกับทีมชาติอิหร่าน ทั้งนี้ แชมซอยีได้รับการยกย่องว่าเป็น *[[แอลี ดอยี]] แห่งวงการฟุตซอล* โดยสมาพันธ์ฟุตบอลเอเชีย

## อาชีพระดับนานาชาติ
[แวฮีด แชมซอยี และ[จันนี อินฟันตีโน ในเตหะราน|thumb]]

เขาเป็นผู้ทำประตูสูงสุดให้แก่ทีมชาติ โดยเป็นผู้ทำประตูสูงสุดเจ็ดสมัยในการแข่งฟุตซอลชิงแชมป์เอเชีย

เมื่อวันที่ 19 พฤษภาคม ค.ศ. 2007 หลังจากยิงได้หนึ่งประตูใส่ทีมชาติญี่ปุ่นในชัยชนะ 4 ประตูต่อ 1 ของทีมชาติอิหร่านในรอบชิงชนะเลิศของฟุตซอลชิงแชมป์เอเชีย 2007 ก็นับเป็นการทำประตูระดับทีมชาติที่ 316 ของเขา ซึ่งเขาได้เป็นผู้ทำประตูฟุตซอลสูงสุดของโลกอย่างเป็นทางการ โดยทำได้ 82 ประตู นำหน้ามานูแวล โตเบียส จากฟุตซอลทีมชาติบราซิล ซึ่งครองตำแหน่งคนก่อนหน้านี้ด้วยจำนวน 302 ประตู

## อ้างอิง

## แหล่งข้อมูลอื่น

* 
* 

หมวดหมู่:นักฟุตซอลชายชาวอิหร่าน
หมวดหมู่:กองหน้าฟุตซอล
หมวดหมู่:ผู้ครองสถิติโลกกีฬา
หมวดหมู่:เจ้าของภัตตาคารชาวอิหร่าน
หมวดหมู่:ผู้ฝึกสอนฟุตซอลชาวอิหร่าน
หมวดหมู่:ผู้ฝึกสอนฟุตซอลทีมชาติอิหร่าน
ตำบลยาบี

**ยาบี** เป็นตำบลของอำเภอหนองจิก จังหวัดปัตตานี มีพื้นที่ 18.00 ตารางกิโลเมตร (คิดเป็น 11,250.1 ไร่) และมีเขตการปกครองทั้งหมด 6 หมู่บ้าน 

## ที่ตั้งและอาณาเขต
ตำบลยาบีมีอาณาเขตติดต่อกับเขตการปกครองข้างเคียงดังนี้

* **ทิศเหนือ** ติดต่อกับตำบลลิปะสะโงและตำบลประจัน (อำเภอยะรัง)
* **ทิศตะวันออก** ติดต่อกับตำบลประจันและตำบลยะรัง (อำเภอยะรัง)
* **ทิศใต้** ติดต่อกับตำบลคลองใหม่ (อำเภอยะรัง) และตำบลคอลอตันหยง
* **ทิศตะวันตก** ติดต่อกับตำบลลิปะสะโง

## ประวัติ
ในอดีตแต่เดิมนั้นประชาชนในท้องที่บริเวณตำบลยาบี อาศัยอยู่ตามริมแม่น้ำปัตตานี มีการปลูกบ้านเรือนตามริมแม่น้ำลำคลอง ซึ่งมีน้ำไหลผ่าน ใช้ในการคมนาคมขนส่งทางน้ำ  และใช้อุปโภคบริโภค แม่น้ำปัตตานี ที่ไหลผ่านบ้านยาบี แยกเป็น 2 สาย คือ สายที่ 1 ไหลลงคลองตุยง ลงสู่ทะเลที่ปากอ่าวบางตาวา สายที่ 2 ไหลลงแม่น้ำปัตตานี ลงสู่ทะเลที่ปากอ่าวปัตตานี ซึ่งเล่ากันว่าเป็นสายที่เจ้าเมืองปัตตานีขุดขึ้นเพื่อให้ทางน้ำไหลไปยังเมืองปัตตานีในสมัยก่อน

ยาบีหรือเดิม *จาบี* เป็นภาษาชวา มาจากคำว่า *จัมบี* หมายถึง ต้นหมาก ซึ่งในสมัยก่อนหมู่บ้านยาบีที่อาศัยอยู่ตามริมแม่น้ำปัตตานีนั้น ปลูกต้นหมากรากไม้เป็นจำนวนมาก และทำนาเป็นส่วนใหญ่ มีการคมนาคมทางน้ำ ใช้เรือ หรือเรือน้ำเป็นพาหนะ เป็นท่าเรือที่สำคัญ มีทั้งพ่อค้าจากในประเทศและต่างประเทศ เช่น อินโดนีเซีย มาเลเซีย เป็นต้น ได้สัญจรไปมาหรือมาค้าขายที่นี่ พบเห็นต้นหมากมากมายในพื้นที่แห่งนี้ จึงเรียกกันว่า *จัมบี* และเพี้ยนมาเป็นคำว่า *จาบี* และกลายเป็นคำว่า "ยาบี" ในปัจจุบัน

## การแบ่งเขตการปกครอง

### การปกครองส่วนภูมิภาค
ตำบลยาบีแบ่งพื้นที่การปกครองออกเป็น 6 หมู่บ้าน ได้แก่

### การปกครองส่วนท้องถิ่น
ท้องที่ตำบลยาบีมีองค์กรปกครองส่วนท้องถิ่นเพียงแห่งเดียว คือ **องค์การบริหารส่วนตำบลยาบี** ซึ่งเดิมเป็นสภาตำบลยาบีที่จัดตั้งขึ้นใน พ.ศ. 2517 

ใน พ.ศ. 2538 สภาตำบลยาบีมี 6 หมู่บ้าน พื้นที่ 18.00 ตารางกิโลเมตร ประชากร 3,938 คน และ 653 ครัวเรือน ใน พ.ศ. 2539 กระทรวงมหาดไทยพิจารณาให้สภาตำบลยาบีอยู่ในเงื่อนไขที่จะจัดตั้งเป็นองค์การบริหารส่วนตำบลได้ สภาตำบลยาบีจึงได้รับการจัดตั้งเป็นองค์การบริหารส่วนตำบลยาบีใน พ.ศ. 2540

## ประชากร
พื้นที่ตำบลยาบีประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 4,051 คน แบ่งเป็นชาย 1,975 คน หญิง 2,076 คน (เดือนธันวาคม 2566) เป็นตำบลที่มีจำนวนประชากรมากเป็นลำดับที่ 8 ในอำเภอหนองจิก

:
: 
: 
 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

## อ้างอิง

ยาบี
ยาบี
หมวดหมู่:อำเภอหนองจิก
วันแรงงานสากล

**วันแรงงานสากล** หรือที่รู้จักกันในชื่อ **วันแรงงาน** ในบางประเทศ และมักเรียกกันว่า **เมย์เดย์** เป็นการเฉลิมฉลองของกรรมกรและชนชั้นแรงงาน ที่ได้รับการส่งเสริมโดยขบวนแรงงานระหว่างประเทศ และเกิดขึ้นเป็นประจำทุก ๆ ปีในวันที่ 1 พฤษภาคม หรือวันจันทร์แรกของเดือนพฤษภาคม

สมัยก่อน วันที่ 1 พฤษภาคมเป็นวันเทศกาลฤดูใบไม้ผลิของยุโรป ซึ่งตรงกับเมย์เดย์ ในปี 1889 สภาสังคมนิยมสากลมาร์กซิสต์ได้ประชุมกันที่ปารีส และก่อตั้ง Second International ในฐานะผู้สืบทอดต่อจากสมาคมกรรมกรสากล ก่อนหน้านี้ พวกเขาได้มีมติให้จัดให้มี "การเดินขบวนระดับนานาชาติครั้งใหญ่" เพื่อสนับสนุนข้อเรียกร้องของชนชั้นแรงงานสำหรับวันแปดชั่วโมง สหพันธ์แรงงานอเมริกันเลือกวันที่ 1 พฤษภาคม เพื่อรำลึกถึงการนัดหยุดงานทั่วไปในสหรัฐ ซึ่งเริ่มขึ้นเมื่อวันที่ 1 พฤษภาคม 1886 และสิ้นสุดในการจลาจลที่เฮย์มาร์เก็ต ในอีกสี่วันต่อมา ต่อมาการเดินขบวนจึงกลายเป็นงานประจำปี การประชุม Second International ครั้งที่ 6 เมื่อปี 1904 เรียกร้องให้ "องค์กร พรรคสังคมประชาธิปไตย และสหภาพแรงงานของทุกประเทศเดินขบวนอย่างกระตือรือร้นในวันที่ 1 พฤษภาคม เพื่อจัดตั้งวันแปดชั่วโมงตามกฎหมาย เพื่อเรียกร้องทางชนชั้นของชนกรรมาชีพ และเพื่อสันติภาพโลก"

วันที่ 1 พฤษภาคม หรือวันจันทร์แรกของเดือนพฤษภาคม เป็นวันหยุดราชการในหลายประเทศ โดยส่วนใหญ่เป็น "วันแรงงานสากล" หรือชื่อที่คล้ายคลึงกัน บางประเทศเฉลิมฉลองวันแรงงานในวันอื่น ๆ ที่สำคัญสำหรับพวกเขา เช่น สหรัฐ และ ประเทศแคนาดา ซึ่งเฉลิมฉลองวันแรงงานในวันจันทร์แรกของเดือนกันยายน ในปี 1955 คริสตจักรคาทอลิก ได้อุทิศวันที่ 1 พฤษภาคม ให้กับ "คนงานของนักบุญโยเซฟ" นักบุญโยเซฟเป็นนักบุญองค์อุปถัมภ์ของคนงานและช่างฝีมือ และอื่น ๆ อีกมากมาย

## อ้างอิง

หมวดหมู่:วันหยุดในไทย
หมวดหมู่:วันหยุดในจีน
หมวดหมู่:วันหยุดในสหราชอาณาจักร
หมวดหมู่:สังคมนิยม
หมวดหมู่:ลัทธิคอมมิวนิสต์
หมวดหมู่:การประท้วง
หมวดหมู่:วันสำคัญในเดือนพฤษภาคม
คณะผู้แทนสนับสนุนติมอร์ตะวันออกของสหประชาชาติ

**คณะผู้แทนสนับสนุนติมอร์ตะวันออกของสหประชาชาติ** (; อักษรย่อ: UNMISET) ดำเนินงานตั้งแต่วันที่ 20 พฤษภาคม พ.ศ. 2545 ถึงวันที่ 20 พฤษภาคม พ.ศ. 2548 เนื่องจากการเข้ามาแทนที่โดยสำนักงานสหประชาชาติในติมอร์เลสเต (UNOTIL) ก่อตั้งขึ้นหลังจากติมอร์ตะวันออกกลายเป็นรัฐเอกราชที่ได้รับการยอมรับในระดับสากล และการสิ้นสุดการทำงานขององค์การบริหารช่วงเปลี่ยนผ่านแห่งสหประชาชาติในติมอร์ตะวันออก (UNTAET) 

กองกำลังทหารและตำรวจจากประเทศที่มีส่วนร่วมอยู่ภายใต้การควบคุมของผู้แทนพิเศษเลขาธิการสหประชาชาติ หลังจากรายงานความคืบหน้าที่เลขาธิการสหประชาชาติส่งมาในปี พ.ศ. 2546 อาณัติแรกที่กำหนดระยะเวลา 12 เดือนได้ถูกขยายระยะเวลาออกไปเป็น 2 ปี ต่อมาขยายอีกไปจนถึงวันที่ 20 พฤษภาคม พ.ศ. 2548 จนกระทั่งได้มีการก่อตั้งสำนักงานสหประชาชาติในติมอร์เลสเต (UNOTIL) เข้ามาแทนที่

จากนั้นมีการนำเสนอรายงานขั้นสุดท้ายต่อคณะมนตรีความมั่นคง และมีคำแถลงเกี่ยวกับความช่วยเหลืออย่างต่อเนื่องร่วมกันกับหน่วยตระเวนชายแดน

นอกจากนี้ในอาณัติของมติคณะมนตรีความมั่นคงยังกำหนดให้มีหน่วยงานอาชญากรรมร้ายแรง (Serious Crimes Unit) สอบสวนเหตุการณ์ในปี พ.ศ. 2542 อีกด้วย

## อ้างอิง

## ดูเพิ่ม
* 

## แหล่งข้อมูลอื่น
* เว็บไซต์อย่างเป็นทางการของ UNMISET
* อาณัติอย่างเป็นทางการของ UNMISET
* A Brief History of Australian Army Operations in East Timor, 1999-2005

สนับสนุนติมอร์ตะวันออกของสหประชาชาติ
หมวดหมู่:ก่อตั้งในประเทศติมอร์-เลสเตในปี พ.ศ. 2545
1410
หมวดหมู่:ปฏิบัติการทางทหารที่เกี่ยวข้องกับออสเตรเลีย
หมวดหมู่:บริษัทที่ก่อตั้งในปี พ.ศ. 2545
หมวดหมู่:องค์การที่ก่อตั้งในปี พ.ศ. 2545
หางล่าง

thumb|390x390px| ในภาพนี้ หางล่างมีสีแดง
ในศิลปะการใช้ตัวพิมพ์และการเขียนด้วยลายมือ **หางล่าง** () คือส่วนของตัวอักษรที่อยู่ต่ำกว่าเส้นฐานของไทป์เฟซ

ตัวอย่างเช่น ในตัวอักษร *y* หางล่างคือ "หาง" หรือส่วนของเส้นทแยงซึ่งอยู่ใต้ *v* ที่เกิดจากเส้นสองเส้นมาบรรจบกัน ส่วนในตัวอักษร *p* หางล่างคือก้านที่ทอดยาวผ่าน *ɒ*

ในฟอนต์อักษรละตินโดยส่วนใหญ่ เฉพาะตัวพิมพ์เล็ก เช่น *g*, *j*, *q*, *p*, *y* และบางครั้ง *f* จึงจะมีหางล่าง อย่างไรก็ตาม ฟอนต์บางตัวมีตัวเลขบางตัวที่มีหางล่างด้วย (โดยทั่วไปคือ *3*, *4*, *5*, *7* และ *9*) ตัวเลขดังกล่าวเรียกว่าตัวเลขแบบเก่า (ฟอนต์ตัวเอียงแท้บางตัว เช่น Computer Modern italic จะมีเลข *4* ที่มีหางล่าง แต่ไม่มีส่วนดังกล่าวในตัวเลขอื่น ๆ ฟอนต์ดังกล่าวไม่ถือเป็นแบบเก่า) ฟอนต์บางตัวยังมีตัวพิมพ์ใหญ่บางตัว เช่น *J* และ *Q* ที่มีหางล่างด้วย

ส่วนของอักขระที่ขยายเกินความสูงของตัวอักษรเอ็กซ์ ของฟอนต์นั้นเรียกว่าหางบน

ไทป์เฟซขนาดเล็กมักจะลดขนาดหางล่างลง เช่นในหนังสือพิมพ์ ไดเร็กทอรี หรือคัมภีร์ไบเบิลแบบพกพา เพื่อให้สามารถพิมพ์ข้อความบนแผ่นกระดาษได้มากขึ้นในเนื้อที่เท่าเดิม ในวันที่ 20 พฤษภาคม พ.ศ. 2345 ฟิลิป รัชเชอร์ แห่งเมืองแบนบรี ได้จดสิทธิบัตรไทป์เฟซใหม่ โดยไทป์เฟซดังกล่าวตัดหางล่างออก และย่อหางบนให้สั้นลง ไทป์เฟซดังกล่าวไม่เป็นที่นิยม และเลิกใช้ไปหลังปี พ.ศ. 2395 ไทป์เฟซแสดงผล Art Nouveau Hobo และไทป์เฟซพาดหัว Permanent Headline ซึ่งกำจัดหางล่างนั้นได้รับความนิยมค่อนข้างมากตั้งแต่นั้นมา

จอแสดงผลคอมพิวเตอร์ในยุคแรก ๆ บางจอ (เช่น Compukit UK101) และเครื่องพิมพ์ (เช่น Commodore 4022) มีข้อจำกัดในเรื่องระยะห่างในแนวตั้งของอักขระ ทำให้ไม่มีที่ว่างพอสำหรับการแสดงหางล่างอย่างถูกต้อง ตัวอักษรที่มีหางล่างจะถูกเลื่อนขึ้นตามแนวตั้งให้ส่วนล่างของตัวอักษรเสมอกับเส้นฐาน ระบบในปัจจุบัน อันไม่มีข้อจำกัดนี้ เคยถูกเรียกว่ารองรับ *หางล่างที่แท้จริง (true descenders)*

## เทียบกับอักษรไทย

ตัวอักษรไทยบางตัวก็มีหางล่าง เช่น ฤ และ ฦ ฐานของตัวอักษรบางตัวก็นับเป็นหางล่างด้วย เช่น ฎ, ฏ, ญ, และ ฐ)

## อ้างอิง

## แหล่งข้อมูลอื่น

* 

หมวดหมู่:ศิลปะการใช้ตัวพิมพ์
หางบน

thumb| ในภาพนี้ หางบนมีสีแดง
[alt=A diagram showing the line terms used in typography|thumb| หางบนเป็นส่วนของอักษรตัวพิมพ์เล็กที่อยู่เหนือเส้นค่าเฉลี่ย<br />สำหรับบริบทที่กว้างขึ้น โปรดดู [กายวิภาคศาสตร์ของไทป์เฟซ]]

ในศิลปะการใช้ตัวพิมพ์และการเขียนด้วยลายมือ **หางบน** () คือส่วนของตัวอักษรพิมพ์เล็กที่อยู่เหนือเส้นค่าเฉลี่ยของไทป์เฟซ นั่นคือส่วนของตัวอักษรตัวพิมพ์เล็กที่สูงกว่าความสูงของตัวอักษรเอ็กซ์ของฟอนต์

หางบนกับหางล่างช่วยในการจดจำคำศัพท์ ด้วยเหตุนี้ หลาย ๆ สถานการณ์ที่ต้องการความชัดเจนสูง เช่น ป้ายถนน จึงหลีกเลี่ยงการใช้อักษรตัวพิมพ์ใหญ่เพียงอย่างเดียว (เช่น ตัวพิมพ์ใหญ่ทั้งหมด)

การศึกษาในช่วงเริ่มต้นของการก่อสร้างเครือข่าย มอเตอร์เวย์ของอังกฤษสรุปได้ว่าคำที่มีตัวอักษรทั้งพิมพ์เล็กและใหญ่นั้นอ่านได้ง่ายกว่าคำที่มีแต่ "ตัวพิมพ์ใหญ่ทั้งหมด" และได้มีการออกแบบไทป์เฟซพิเศษสำหรับป้ายมอเตอร์เวย์ สิ่งเหล่านี้กลายเป็นเรื่องสากลทั่วสหราชอาณาจักรต่อมา ดูป้ายถนนในสหราชอาณาจักร
[thumb| ฟอนต์ [เบมโบ|Bembo แบบไทป์เฟซโลหะ เครื่องขึ้นเช่น "f" ยืนอยู่เหนือเส้นหมวกมาก]]
ฟอนต์ที่มีไว้สำหรับข้อความส่วนเนื้อหาบางตัว เช่น Bembo และ Garamond จะมีหางบนที่สูงกว่าส่วนสูงของตัวพิมพ์ใหญ่

## อ้างอิง

หมวดหมู่:ศิลปะการใช้ตัวพิมพ์
ชัยยงค์ สัจจิพานนท์

**ดร. ชัยยงค์ สัจจิพานนท์** (เกิด 14 กันยายน พ.ศ. 2496) เป็นนักการทูตชาวไทยเคยดำรงตำแหน่งเอกอัครราชทูตไทยประจำสหรัฐอเมริกา, สวิตเซอร์แลนด์, ออสเตรเลีย, เกาหลีใต้, อิตาลี, อินโดนีเซีย และเอกอัครราชทูตผู้แทนถาวรไทยประจำสหประชาชาติ

## เครื่องราชอิสริยาภรณ์
ชัยยงค์ สัจจิพานนท์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
### เครื่องราชอิสริยาภรณ์ไทย

### ต่างประเทศ
*  :
** พ.ศ. 2557 – 80px เครื่องอิสริยาภรณ์กิตติคุณแห่งการทูต ชั้นที่ 1 เหรียญกวางฮวา
*  :
** พ.ศ. 2549 – 80px เครื่องอิสริยาภรณ์ดาราแห่งสาธารณรัฐอินโดนีเซีย ชั้นที่ 1 อธิปุรณา
*  :
** พ.ศ. 2553 – 80px เครื่องอิสริยาภรณ์นักบุญเกรกอรีมหาราช ชั้นที่ 1

## อ้างอิง

หมวดหมู่:นักการทูตชาวไทย
หมวดหมู่:เอกอัครราชทูตไทยประจำสหรัฐอเมริกา
หมวดหมู่:เอกอัครราชทูตไทยประจำเกาหลีใต้
หมวดหมู่:เอกอัครราชทูตไทยประจำอินโดนีเซีย
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2496
หมวดหมู่:บทความเกี่ยวกับ ชีวประวัติ ที่ยังไม่สมบูรณ์
หมวดหมู่:เอกอัครราชทูตไทยประจำอิตาลี
สมรรถนทักษะ

**สมรรถนทักษะ** () หรือ **ทักษะทางเทคนิค** () คือทักษะเฉพาะด้านที่เกี่ยวข้องกับหน้าที่การงานหรือสถานการณ์จำเพาะ โดยมุ่งไปที่ความเข้าใจและความชำนิชำนาญทั้งด้านวิธีการ กระบวนการ วิธีดำเนินการ และเทคนิคของกิจกรรมจำเพาะนั้น ๆ ทักษะเหล่านี้สามารถวัดผลหรือประเมินผลได้ชัดเจน ต่างกับจรณทักษะ () ซึ่งเป็นทักษะที่เกี่ยวข้องกับบุคลิกภาพของปัจเจกบุคคล สมรรถนทักษะยังเป็นทักษะที่สามารถทดสอบได้หรือผ่านการทดสอบมาแล้ว และบางครั้งอาจจำเป็นต้องมีคุณวุฒิวิชาชีพ ความรู้ทางเทคนิค หรือคุณวุฒิทางวิชาการด้วย

## อ้างอิง

หมวดหมู่:ทักษะ
หมวดหมู่:จิตวิทยาอุตสาหกรรมและองค์การ
หมวดหมู่:การจัดการทรัพยากรมนุษย์
ศาสนายาห์เวห์

[thumb|275px|เศษไห[พิธอสพบที่คุนทิลเล็ตอาจรุดในคาบสมุทรไซนายของอียิปต์ จารึกข้อความ "ยาห์เวห์และแอเชราห์ของพระองค์"]]

**ศาสนายาห์เวห์** () เป็นชื่อเรียกสมัยใหม่ของศาสนาอิสราเอลโบราณและยูดาห์ ศาสนายาห์เวห์เป็นศาสนาหนึ่งในกลุ่มศาสนาเซไมต์โบราณสมัยยุคเหล็ก มีความเชื่อแบบพหุเทวนิยมโดยพื้นฐานและมีกลุ่มเทพและเทวีต่าง ๆ ที่วงศ์วานอิสราเอลนับถือ เทวราชของเหล่าเทพคือพระยาห์เวห์ ซึ่งได้รับการนับถืออย่างสูงในฐานะพระเป็นเจ้าของราชอาณาจักรอิสราเอลทั้งสอง และแอเชราห์ พระชายา รองลงมาเป็นเทพชั้นสอง เช่น บาอัล ชามัช ยาริค มอต และอัสตาร์ตี โดยแต่ละองค์จะมีนักบวชและผู้เผยพระวจนะเฉพาะ นอกจากนี้ยังมีพระราชวงศ์บางส่วนเป็นศาสนิกชน

ศาสนายาห์เวห์ประกอบด้วยเทศกาล พิธีสังเวย การกล่าวคำสัตย์ พิธีส่วนตัว และการตัดสินทางศาสนาเพื่อยุติข้อพิพาท มีศาสนสถานหลายแห่งที่อุทิศแด่พระยาห์เวห์ทั่วอิสราเอล ยูดาห์ และสะมาเรียตลอดประวัติศาสตร์ศาสนา ไม่เฉพาะแต่พระวิหารในกรุงเยรูซาเลม กระนั้นพระวิหารในกรุงเยรูซาเลมมีความสำคัญสำหรับกษัตริย์แห่งอิสราเอลและยูดาห์ ผู้นำศาสนาในฐานะอุปราชทางโลกของพระเป็นเจ้า

แนวคิดที่ว่ามีเทพองค์อื่นนอกเหนือจากหรือเทียบเท่าพระยาห์เวห์ค่อย ๆ ลดลงจากกระแสความคิดทางศาสนาใหม่ ซึ่งเป็นไปได้ว่าอาจเริ่มในช่วงสหราชอาณาจักรอิสราเอล ราชอาณาจักรอิสราเอลทางเหนือและราชอาณาจักรยูดาห์ทางใต้มีธรรมเนียมร่วมในการนับถือพระยาห์เวห์ ความเปลี่ยนแปลงทางเทววิทยาในยุคหลังเกี่ยวกับสถานะของพระยาห์เวห์จำกัดอยู่ในคนกลุ่มเล็กเมื่อแรกเริ่ม ก่อนจะขยายวงกว้างในช่วงความผันผวนทางการเมืองสมัยคริสต์ศตวรรษที่ 7–6 ก่อนคริสตกาล ศาสนายาห์เวห์เปลี่ยนผ่านจากพหุเทวนิยม (หรือการนับถือพระยาห์เวห์เป็นหลักในบันทึกบางแหล่ง) สู่เอกเทวนิยมที่พระยาห์เวห์เป็นพระผู้สร้างและเทพองค์เดียวที่ควรค่าแก่การนับถือเมื่อสิ้นสุดการเป็นเชลยของบาบิโลน หลังจากนั้นศาสนิกชนหลายกลุ่มของศาสนายาห์เวห์รวมตัวกันเป็นศาสนายูดาห์สมัยพระวิหารที่สองเมื่อมีการตั้งเยฮุดเมดินาตาในคริสต์ศตวรรษที่ 4 ก่อนคริสตกาล  ซึ่งเป็นจุดกำเนิดของศาสนายูดาห์และศาสนาสะมาริตัน รวมถึงศาสนาอับราฮัมต่อมาอย่างศาสนาคริสต์และศาสนาอิสลาม

## อ้างอิง

หมวดหมู่:ศาสนาเซไมต์โบราณ
หมวดหมู่:พหุเทวนิยม
หมวดหมู่:เทวนิยม
หมวดหมู่:คานาอัน
หมวดหมู่:หัวข้อยิว–คริสต์
หมวดหมู่:ศาสนาในอิสราเอลโบราณและยูดาห์
หมวดหมู่:ประมวลเรื่องปรัมปราลิแวนต์
หมวดหมู่:ประวัติศาสตร์ชาวยิวโบราณ
หมวดหมู่:พระยาห์เวห์
จรณทักษะ

**จรณทักษะ** [จะระนะทักสะ] (), **ทักษะพลัง** (), **ทักษะร่วม** (), **ทักษะจำเป็น** () หรือ **ทักษะแกน** () เป็นทักษะทางจิตสังคมที่สามารถนำไปประยุกต์ใช้ได้กับทุกสายอาชีพ เช่น การคิดเชิงวิพากษ์ การแก้ปัญหา การพูดในที่สาธารณะ การเขียนเชิงวิชาชีพ การทำงานเป็นทีม ความฉลาดรู้เรื่องดิจิทัล ภาวะผู้นำ ทัศนคติความเป็นมืออาชีพ จริยธรรมการทำงาน การจัดการอาชีพ ความสามารถในการสื่อสารระหว่างวัฒนธรรม เป็นต้น ทักษะเหล่านี้แตกต่างจากสมรรถนทักษะ () ซึ่งเป็นทักษะที่จำกัดเฉพาะอาชีพใดอาชีพหนึ่ง

คำ "ทักษะ" เน้นย้ำถึงหน้าที่ใช้สอยในสถานการณ์จริง ศัพท์นี้มีความหมายกว้างและครอบคลุมถึงความสามารถที่จะปฏิบัติงานให้บรรลุผลตั้งแต่งานง่าย ๆ อย่างการเรียนรู้วิธีเตะลูกบอล ไปจนถึงงานที่ยากกว่าอย่างการฝึกความคิดสร้างสรรค์ ในกรณีนี้ต้องตีความคำ "ทักษะ" ว่าเป็นความเชี่ยวชาญในการทำกิจกรรมที่ควบคุมได้ยากลำบาก

## อ้างอิง

หมวดหมู่:ทักษะ
หมวดหมู่:คำศัพท์สังคมวิทยา
หมวดหมู่:คำสร้างใหม่ในศตวรรษที่ 20
ธีระเวคิน สีหะวงค์

**ธีระเวคิน สีหะวงค์** หรือ **โค้ชกล่ำ** เป็นผู้จัดการทีมฟุตบอลและอดีตนักฟุตบอลระดับอาชีพชาวไทย ล่าสุดเป็นหัวหน้าผู้ฝึกสอนให้กับอุตรดิตถ์ ในไทยลีก 3

ธีระเวคินได้ทำหน้าที่ให้แก่สโมสรฟุตบอลกมบักยูไนเต็ด ระหว่าง พ.ศ. 2549 ถึง 2552 และคว้าแชมป์สิงคโปร์ลีกคัพร่วมกับทีมเดอะบูลส์ใน พ.ศ. 2551 ซึ่งถือเป็นถ้วยรางวัลชิ้นแรกของสโมสรฟุตบอลกมบักยูไนเต็ดอีกประการหนึ่ง

## เกียรติประวัติ
**ร่วมกับสโมสรฟุตบอลกมบักยูไนเต็ด**
* แชมป์สิงคโปร์ลีกคัพ: พ.ศ. 2551

## อ้างอิง

## แหล่งข้อมูลอื่น

* Profile at Thaipremierleague.co.th
* 

หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลกมบักยูไนเต็ด
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลวูดแลนส์เวลลิงตัน
หมวดหมู่:ผู้เล่นสโมสรฟุตบอลอ่างทอง
หมวดหมู่:ผู้เล่นในสิงคโปร์พรีเมียร์ลีก
หมวดหมู่:ผู้เล่นในไทยลีก
หมวดหมู่:ผู้จัดการทีมฟุตบอลชาวไทย
หมวดหมู่:บุคคลจากอำเภอด่านซ้าย
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:นักฟุตบอลจากจังหวัดเลย
หมวดหมู่:ผู้จัดการทีมสโมสรฟุตบอลหนองบัว พิชญ
หมวดหมู่:ผู้จัดการทีมสโมสรฟุตบอลพัทยา ยูไนเต็ด (ก่อตั้ง พ.ศ. 2566)
หมวดหมู่:ผู้จัดการทีมสโมสรฟุตบอลอุตรดิตถ์
เฮลโลนีเบอร์

***เฮลโลนีเบอร์*** () เป็นเกมลอบเร้น พัฒนาโดย ไดนามิก พิกเซลส์ และจัดจำหน่ายโดย tinyBuild โดยเริ่มแรกได้วางขายสำหรับไมโครซอฟท์ วินโดวส์ ในวันที่ 8 ธันวาคม พ.ศ. 2560 และหลังจากนั้นก็ได้ทำการลงใน นินเท็นโด สวิตช์, เพลย์สเตชัน 4, ไอโอเอส และแอนดรอยด์ ในวันที่ 26 กรกฎาคม พ.ศ. 2561

## การตอบรับ
*เฮลโลนีเบอร์* ได้รับคำวิจารณ์ "โดยทั่วไปในเชิงบวก" ตามตัวรวบรวมบทวิจารณ์ของเว็บไซต์เมทาคริติก

## อ้างอิง

## แหล่งข้อมูลอื่น

* 

หมวดหมู่:วิดีโอเกมที่ออกวางจำหน่ายในปี พ.ศ. 2560
หมวดหมู่:เกมสำหรับแอนดรอยด์
หมวดหมู่:วิดีโอเกมอินดี
หมวดหมู่:เกมสำหรับไอโอเอส
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับเพลย์สเตชัน 4
หมวดหมู่:วิดีโอเกมลอบเร้น
หมวดหมู่:วิดีโอเกมที่พัฒนาขึ้นในประเทศรัสเซีย
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับสตาเดีย
ตำบลปุโละปุโย

**ปุโละปุโย** เป็นตำบลของอำเภอหนองจิก จังหวัดปัตตานี มีพื้นที่ 12.28 ตารางกิโลเมตร (คิดเป็น 7,675.2 ไร่) และมีเขตการปกครองทั้งหมด 9 หมู่บ้าน 

## ที่ตั้งและอาณาเขต
ตำบลปุโละปุโยมีอาณาเขตติดต่อกับเขตการปกครองข้างเคียงดังนี้

* **ทิศเหนือ** ติดต่อกับตำบลเกาะเปาะ
* **ทิศตะวันออก** ติดต่อกับตำบลลิปะสะโงและตำบลคอลอตันหยง
* **ทิศใต้** ติดต่อกับตำบลควนโนรีและตำบลนาเกตุ (อำเภอโคกโพธิ์)
* **ทิศตะวันตก** ติดต่อกับตำบลบ่อทองและตำบลตุยง

## ประวัติ
มีเรื่องเล่ากันมาว่ามีคนมาจากจังหวัดปัตตานี มาอาศัยอยู่ที่หมู่ที่ 1 ในปัจจุบัน ได้สังเกตเห็นต้นไผ่ขึ้นอยู่จำนวนมาก และเรียงกันเป็นแถวทางทิศตะวันออกและตะวันตก นายเปาะมะวาที่ย้ายมาอยู่ได้เรียกหมู่บ้านดังกล่าวว่า *บูโละบูโย* ซึ่งแปลว่า "บ้านไม้ไผ่" ต่อมาคำว่า บูโละบูโย ได้เพี้ยนมาเป็น *ปุโละปุโย* จนถึงปัจจุบันนี้

ปุโละปุโยเป็นภาษาท้องถิ่น 2 คำ คือ "ปุโละ" เพี้ยนมาจากคำว่า *บูโละ* หมายถึง ต้นไผ่ ส่วนคำว่า "ปุโย" หมายถึง ตรง เมื่อรวมความหมายของสองคำจึงหมายถึง "ต้นไผ่ที่ขึ้นตรงกับดวงอาทิตย์"

## การแบ่งเขตการปกครอง

### การปกครองส่วนภูมิภาค
ตำบลปุโละปุโยแบ่งพื้นที่การปกครองออกเป็น 9 หมู่บ้าน ได้แก่

### การปกครองส่วนท้องถิ่น
ท้องที่ตำบลปุโละปุโย มีองค์กรปกครองส่วนท้องถิ่น เพียงแห่งเดียว คือ **องค์การบริหารส่วนตำบลปุโละปุโย** ครอบคลุมพื้นที่ตำบลปุโละปุโยทั้งหมด ซึ่งเป็นสภาตำบลปุโละปุโย ที่จัดตั้งขึ้นในปี พ.ศ. 2517 

ในปี พ.ศ. 2538 สภาตำบลปุโละปุโยมี 9 หมู่บ้าน พื้นที่ 12.28 ตารางกิโลเมตร ประชากร 6,643 คน และ 1,107 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลปุโละปุโยอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลปุโละปุโยในปี พ.ศ. 2540

## ประชากร
พื้นที่ตำบลปุโละปุโยประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 8,431 คน แบ่งเป็นชาย 4,209 คน หญิง 4,222 คน (เดือนธันวาคม 2566) เป็นตำบลที่มีจำนวนประชากรมากเป็นลำดับที่ 3 ในอำเภอหนองจิก

:
: 
: 
 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

## อ้างอิง

ปุโละปุโย
ปุโละปุโย
หมวดหมู่:อำเภอหนองจิก